Diari Oficial de la Generalitat Valenciana


Sumari del DOGV 4511, del 30-05-2003 (2003/6084)

ACORD de 16 d'abril de 2003, de la Comissió Territorial d'Urbanisme de València, relatiu a la modificació de l'article 207 de les Normes Subsidiàries d'Estivella.
------------------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6084


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Estivella
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la modificació de l'article 207 de les Normes Subsidiàries d'Estivella. [2003/X6084]
  
Vist l'expedient tramés per l'Ajuntament d'Estivella referit a la modificació de l'article 207 de les Normes Subsidiàries, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 28 de novembre de 2002. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 31 de gener de 2003.
  
Segon. El projecte consta de memòria justificativa i nova redacció de l'article 207 de les Normes Urbanístiques.
  
Tercer. En la modificació proposada hi ha una correcció d'errors, detectada en la redacció de l'article 207 de les normes urbanístiques, per la qual cosa la nova redacció serà la següent:
  
Article 207: ?Alçària reguladora i nombre de plantes.
  
Nombre de plantes de l'edificació principal: màxim tres plantes i es pot edificar una menys.
  
Alçària reguladora màxima de l'edificació principal:10 metres.
  
En construccions auxiliars l'alçària màxima de cornisa és de 3 metres, i en cas de coberta inclinada, l'alçària màxima de carena serà de 4 metres?.
  
Quart. La modificació proposada es justifica en la impossibilitat de materialitzar l'aprofitament patrimonialitzable atorgat per la normativa de zonificació ZR-3.2, que d'acord amb l'article 205 de les Normes Particulars de la Subzona ZR-3.2 és d'1,8 m²t/m²s. Este aprofitament es repetix en diversos epígrafs del text, i inclou el càlcul justificatiu del nombre màxim d'habitatges de la memòria justificativa per la qual cosa no hi ha error en la dada esmentada.
  
Amb el nombre de plantes permés actualment (2), i una ocupació màxima del 60%, no és possible materialitzar el citat aprofitament i és necessari elevar el nombre de plantes a 3, i l'alçària reguladora de les edificacions a 10 metres, concordant amb l'article 106.
  
Cinqué. Durant la tramitació de l'expedient no s'han sol·licitat informes sectorials.
  
Sisé. Estivella té revisió de les Normes Subsidiàries que van ser aprovades definitivament per la Comissió Territorial d'Urbanisme amb data 18 de juliol de 1996.
  
Seté. La Comissió Informativa de la Comissió Territorial d'Urbanisme de València, en la sessió realitzada el 10 d'abril de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. De l'anàlisi del que preveu el document de revisió de les Normes Subsidiàries s'observa que la memòria justificativa d'estes definix l'aprofitament de la zona ZR-3.2 en 1,8 m²t/m²s; i constituïx el dit aprofitament l'edificabilitat bruta de la zona ?el que s'extrau de la forma de càlcul d'este-. No obstant això, en les Normes Urbanístiques l'article 205 concreta que l'edificabilitat neta en parcel·la és d'1,8 m²t/m²s, la qual cosa resulta contradictòria amb la previsió de la memòria.
  
Atés que el document de les Normes Urbanístiques té la condició de document amb eficàcia normativa, davant de la memòria justificativa que manca del dit caràcter, hauran de prevaldre les condicions imposades en aquelles.
  
Tercer. D'acord amb l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú i la seua modificació per Llei 4/1999, les administracions públiques podran corregir en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió del 16 d'abril de 2003, acorda:
  
Aprovar la modificació article 207 de les Normes Subsidiàries d'Estivella.
  
Contra el present Acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.